Kamu bisa jelasin ke aku soal Setyo Budi Hartanto dalam bahasa minangkabau?

Setyo Budi Hartanto (lahia di Temanggung, 6 Mei 1986) adolah atlet para atletik Indonesia. Jinih atlet nan ditakuninyo adolah atlet lompek jauah. Inyo masuak ka dalam atlet difabel dek tangan kidanyo indak sampurna takah tangan manusia normal. Setyo acok manjadi pamanang dalam lomba  nasional maupun internasional. Dalam dunia Internasional inyo acok ikuik dalam kejuaraan Asian Para Games . Setyo ikuik kejuaraan-kejuaraan alah sajak tahun 2004. Banyak hadiah nan didapekan nyo, dari ameh, perak jo perungu. Dari kasado kejuaraan nan diikuikan nyo, jarak nan paliang jauah nan pernah didapekan dek Setyo adolah 7,10 meter. Itu katiko inyo tampil di final lompek jauah laki-lakiT45/46/47 Asian Para Games 2018 di Stadion Utama Gelora Bung Karno, Senayan, Jakarta. Kompetisi itu marupoan Pesta Olahraga Difabel Asia nan diikuikannyo terakhir sabalum ikuik pulo di ASEAN Para Games 2019 di Filipina.